Her ved 19-tiden er er der godt gang i vinden. På Hirtshals havn har de en middel vindstyrke på 25,8 meter i sekundet, men situationen udvikler sig konstant. Indtil videre har deres max vindhastighed været oppe på 36,4 meter i sekundet. Og det er altså et godt stykke over de 32,6, der kræves, før man må kalde noget 'vindstød af orkanstyrke.' Som man kan se her på DMIs seneste opdatering, så er det langs vestkysten, vindstyrken er hårdest. Langs skageraks kyst varsler DMI om forhøjet vandstand på mellem 1,2 og 1,6 meter over daglig vande. På kattegats kyst er der varsel om forhøjet vandstand på mellem 1,2 og 1,3 meter. Værst står det til i den vestlige Limfjord, hvor der varsles om forhøjet vandstand på mellem 1,3 og 1,8 meter  over daglig vande.

Referat:
I Hirtshals har de haft helt op til vindstød på 36,4 meter i sekundet, og Urd er i den grad over os.